Document ID: /roh_data/filtered/fineweb-2-filterrobots_roh.jsonl.gz/50919

Datiers da Domat ha ars sin l'areal da l'implant per far energia ord laina da l'Axpo. Quai ha la Polizia chantunala confermà envers RTR.
Tenor la polizia n'èn naginas persunas vegnidas blessadas. Datiers passa il traject da la Viafier retica, quella annunzia dentant nagin disturbi. Entant ha il pledader da la Polizia chantunala confermà ch'il fieu saja sut controlla.
Pliras truppas da pumpiers han gidà da stizzar il fieu. Tranter auter pumpiers da Domat/Favugn, da l’Ems-Chemie e divers Pumpiers da Cuira.